สวัสดีค่ะ คือหนูฉีดยาคุมแบบ 3 เดือน มา 3 เข็ม แล้วจะเปลี่ยนจากฉีดเป็นกินยาคุมแบบแผง เมื่อ 2-3 ปีก่อนเคยฉีด แล้วพอจะเปลี่ยนจากฉีดเป็นกิน ก็รอให้ประจำเดือนมาก่อน แล้วถึงกินยาคุมแบบแผงต่อ แต่ตอนนี้หยุดฉีด 2 เดือนแล้ว แต่ประจำเดือนยังไม่มาเลยต้องทำยังไงค่ะ ซื้อที่ตรวจมาตรวจแล้วไม่ท้อง
สวัสดีค่ะ โดยเฉลี่ยแล้วหลังจากหยุดฉีดยาคุมกำเนิดไปประมาณ 4-10 เดือน การตกไข่และมีประจำเดือนจึงจะกลับมาเป็นปกติได้ บางรายอาจนานเป็นปีได้ค่ะดังนั้นหากต้องการที่จะคุมกำเนิดต่อ และไม่สามารถรอให้ประจำเดือนมาได้ ควรตรวจหาการตั้งครรภ์จากการมีเพศสัมพันธ์ครั้งสุดท้ายที่นานกว่า 2 สัปดาห์ไปแล้ว หากตรวจไม่พบการตั้งครรภ์ ก็ให้เริ่มทานยาคุมกำเนิดได้เลย และหลังจากเริ่มทานยา ควรงดการมีเพศสัมพันธ์ไปก่อน 1-2 สัปดาห์ หรือใช้ถุงยางอนามัยร่วมด้วยไปก่อนและเมื่อทานยาคุมกำเนิดจนหมดแผงแล้ว หากประจำเดือนไม่มา ควรตรวจหาารตั้งครรภ์อีกครั้งค่ะ